Θα ξεκινήσω από τα καλά! Το σπίτι έχει φοβερή τοποθεσία, το διαμέρισμα ήταν ευρύχωρο, καθαρό και ασφαλές. Δυστυχώς δε θα το ξαναπροτιμησω όμως εξαιτίας των ενοικιαστών του. Πριν φθάσω είχα ζητήσει να μου πει ο Εμμανουήλ ή/και η Μαρίνα τι ώρα να βρίσκομαι στο διαμέρισμα, καθώς η πτήση μου έφθανε 11 το πρωί. Μου είπαν ότι δε γνωρίζουν τι ώρα θα φύγουν οι προηγούμενοι και ότι αν έχουν φύγει, μετα τις 12 μπορουμε να πάμε. Ξαναρώτησα την ίδια ημέρα, πήρα τηλέφωνο αλλά ηταν συνεχώς κλειστό, δεν έλαβα καμία απάντηση, οπότε αναγκάστηκα να βρίσκομαι έξω, κουβαλώντας τα πράγματα μέχρι τις 15:00. Ανοίγοντας την πλατφόρμα του airbnb βρήκα ένα υπερβολικά αγχωμενο μήνυμα σχετικά με το αν έχουμε μπει στο σπίτι. Εκεί είχε γίνει λάθος απο μεριάς μου γιατί είχα αλλάξει νούμερο και δεν το είχα ανανεώσει στη σελίδα του airbnb. Παρόλα αυτά, αν κάποιος έχει τόσο άγχος με ενα σπίτι δε το αφήνει self service, έτσι δεν είναι; Και πόσο μάλλον όταν ήδη δεν απαντά στον πελάτη σε προηγούμενες ερωτησεις, πώς απαιτεί ο πελάτης να είναι σωστός; Ρωτάω αν μπορώ να αφήσω κάπου τα πράγματα μου, για δεύτερη φορά, καθώς η πτήση της αναχώρησης είναι βραδινή. Λαμβάνω απάντηση για χρέωση με 15€, γεγονός που ακούγεται υπερβολικό και προσωπικά δε μου έχει ξανασυμβεί. Δεν εξυπηρετούμαι για ακόμη μια φορά και απαντάω την επόμενη καθώς έχω πέσει νωρίς για ύπνο.Λαμβάνω τηλεφώνημα με εξαλλη την Μαρίνα-που δεν έχω γνωρίσει καν- να μου λέει οτι έπρεπε να της έχω απαντήσει για τις βαλίτσες για αν ειδοποιήσει τον άνθρωπο και της λεω, μα δε θα χρειαστεί απάντησα προ ολίγου ότι για ένα βράδυ που έμεινα να δώσω και 15 ευρώ για λίγες ώρες ειναι εξωφρενικό. Μου τη λέει για το λάθος τηλέφωνο και της λέω συγγνώμη γι'αυτό, αλλά και ότι ούτε κι εκείνοι απάντησαν στα μηνύματα για το τσεκ ιν και το κινητό που είχαν δώσει. Απάντηση : " Οχι, το δικό σας κινητό έχει πρόβλημα, το δικό μου είναι μια χαρά". Μου λέει οτι 12 θα έρθει η καθαρίστρια , της λέω θα φύγω άμεσα όπως και να χει. Ανοίγω τη πόρτα η ώρα 11:35. Η καθαρίστρια έτοιμη να μπει στο σπίτι. Ήρθα για ένα βράδυ στη Θεσσαλονίκη για να δώσω μια συνέντευξη σε ένα μεταπτυχιακό, και ενώ ήθελα να είμαι ήρεμη και ξεκούραστη, το μόνο πράγμα που με αποδιοργάνωσε και με εξάντλησε ήταν η αγένεια, η αφερεγγυοτητα και το κερασάκι στη τούρτα μία ώρα πρίν τη συνέντευξη να τα ακούω που δεν απάντησα στο μήνυμα , ενώ ούτε οι ίδιοι που ήταν δουλειά τους να εξυπηρετήσουν μιας και πληρώνονται γι αυτό, δεν ήταν καθόλου εντάξει. Τι να το κάνεις το σπίτι και τη τοποθεσία, αν για ένα βράδυ που πας να χαλαρώσεις και επιλέγεις να το πληρώσεις και ακριβά για να είσαι ήρεμος σου το χαλάει όλο ένας άνθρωπος ή δύο (δε ξέρω πόσοι ήταν εν τέλει) επειδή βαριουνται να σου δώσουν τα κλειδιά στο χέρι και να τα κανονίσετε όλα από κοντά; Κρίμα. Ίσως τα ξενοδοχεία να μη μοιάζουν με σπίτια ζεστά, αλλά συμπεριφέρονται στους πελάτες τίμια και με σεβασμό.